A：點啊，你而家返工嗰度做成？開唔開心啊？
A: Dimr aa, neiq yixgaaj faanjgungj gor douh zouh sengx? Hoij mx hoijsamj aa?
J：Okay喇，幾好呃。啲同事識開都唔錯吖，幾nice呃。
J: Okay laaj, geir hour aak. Dij tungxsih sikj hoij douj mxco aaj, geir nice aak.
A：有冇啲同你一齊係fresh grad嗰啲人啊？
A: Yauq mouq dij tungx neiq yatjcaix haih fresh grad gor dij yanx aa?
J：冇啊，得我一個，都幾孤獨𡃉。
J: Mouq aa, dakj ngoq yatj go, douj geir gujdukh gaa.
A：係咩？但係你啲同事啲年齡同你差唔 / 差唔多啊？
A: Haih mej? Daanhhaih neiq dij tungxsih dij ninxlingx tungx neiq caajmx / caaj mx doj aa?
J：同事啲年齡同我差唔多。所以其實都幾玩得囖啲人都係。幾得意，即係，誒，唯獨是係唔滿意間公司嗰個工作時間太長囖。
J: Tungxsih dij ninxlingx tungx ngoq caaj mx doj. Soryiq keixsath douj geir waanr dakj loj dij yanx douj haih. Geir dakjyi, zikjhaih, eh, waixdukhsih haih mx munqyi gaanj gungjsij gor go gungjzok sixgaan taai coengx loj.
A：同埋個制度囖呵？打鐘。
A: Tungxmaaix go zaidouh loj hor? Daarzungj.
J：同埋個制度囖。係囖真係比較辛苦啊覺得。不過其實你諗深一層呢，間公司咁大間呢，係有啲打鐘會好啲。唧係點講啊，有制度化囖你覺得個感覺。
J: Tungxmaaix go zaidouh loj. Haih loj zanjhaih beirgaau sanjfur aa gokdakj. Batjgwo keixsath neiq namr samj yatj cangx nej, gaanj gungjsij gam daaih gaanj nej, haih yauq dij daarzungj wuiq hour dij. Zekj haih dimr gongr aa, yauq zaidouh faa loj neiq gokdakj go gamrgok.
A：噉又係。
A: Gamr yauh haih.
J：係囖，所以我覺得幾好吖。
J: Haih loj, soryiq ngoq gokdakj geir hour aaj.
A：你哋嗰度係做乜嘢話？電子呀？
A: Neiqdeih gor douh haih zouh matjyeq waar? Dinhzir aax?
J：唔係，電芯，賣電芯。
J: Mxhaih, dinhsamj, maaih dinhsamj.
A：喀。
A: Haakh.
J：噉樣就其實我間公司就分兩個division嘅。
J: Gamryoengr zauh keixsath ngoq gaanj gungjsij zauh fanj loengq go division ge.
A：喀。
A: Haakh.
J：噉就點講呢？我就係做另外一個division囖。
J: Gamr zauh dimr gongr nej? Ngoq zauh haih zouh linghngoih yatj go division loj.
A：喀。
A: Haakh.
J：噉另外一個就係做誒電芯喇，另外一個就做rubber keypad喇。
J: Gamr linghngoih yatj go zauh haih zouh eh dinhsamj laaj, linghngoih yatj go zauh zouh rubber keypad laaj.
A：即係乜嘢啊？
A: Zikjhaih matjyeq aa?
J：即係誒，例如我哋啲remote control咪有啲掣𠸏，噉我哋咪做嗰啲掣囖。
J: Zikjhaih eh, laihyvx ngoqdeih dij remote control maih yauq dij zai ger, gamr ngoqdeih maih zouh gor dij zai loj.
A：哦。
A: Oq.
J：噉，誒，我就唔使做電芯嗰邊嘅。噉電芯嗰邊就其實就佔嗰間公司比較大部份囖。
J: Gamr, eh, ngoq zauh mxsair zouh dinhsamj gor binj ge. Gamr dinhsamj gor binj zauh keixsath zauh zim gor gaanj gungjsij beirgaau daaihbouhfanh loj.
A：係呀？
A: Haih aax?
J：差唔多三分二度喇。噉我嗰邊嗰個division就佔三分一度喇。噉係囖，噉所以誒誒都幾多嘢學𠸏其實哩間公司。
J: Caaj mx doj saamj fanh yih dour laaj. Gamr ngoq gor binh gor go division zauh zim saamj fanh yatj dour laaj. Gamr haih loj, gamr soryiq eh eh douj geir doj yeq hokh ger keixsath nij gaanj gungjsij.
A：乜嘢牌電芯啊？
A: Matjyeq paaix dinhsamj aa?
J：誒，乜嘢牌電芯？點樣啊？
J: Eh, matjyeq paaix dinhsamj? Dimryoengr aa?
A：乜嘢牌子啊？
A: Matjyeq paaixzir aa?
J：乜嘢牌子啊？我唔 / 我冇留意佢啲電芯喎。Golden Power啩，間嘢叫Golden Power我估係喇。
J: Matjyeq paaixzir aa? Ngoq mx / ngoq mouq lauxyi keoiq dij dinhsamj wo. Golden Power gwaa, gaanj yeq giu Golden Power ngoq gur haih laaj.
A：哦即係佢哋自己，你間廠度出啲電芯。
A: Oq zikjhaih keoiqdeih zihgeir, neiq gaanj congr douh ceotj dij dinhsamj.
J：係嘞係嘞。
J: Haih laak haih laak.
A：即係唔係幫人哋代理嗰啲。
A: Zikjhaih mxhaih bongj yanxdeih doihleiq gor dij.
J：唔係代理𡃉，有廠𡃉。
J: Mxhaih doihleiq gaa, yauq congr gaa.
A：噉可唔可以得閒攞啲電芯返屋企用啊？
A: Gamr hor mx horyiq dakjhaanx lor dij dinhsamj faanj ukjkeir yungh aa?
J：唔得𡃉。你都知間公司幾制度化𡃉喇。凡係拎啲嘢你都要登記咯。好似話，誒，我嗰個對上嗰個AM喇，噉佢都要 / 即係例如打長途電話呢，佢都要登記啊。
J: Mx dakj gaa. Neiq douj zij gaanj gungjsij geir zaidouh faa gaa laaj. Faanxhaih lingj dij yeq neiq douj yiu dangjgei lok. Hourciq waah, eh, ngoq gor go deoisoengq gor go AM laaj, gamr keoiq douj yiu / zikj haih laihyvx daar coengxtoux dinhwaar nej, keoiq douj yiu dangjgei aa.
A：係呀？
A: Haih aax?
J：係啊。噉我嗰日呢就坐喺度聽到佢話要打去reception，噉又 / 跟住然後同reception嗰啲女仔講話我想打個長途電話。就要reception嗰啲女仔幫佢接，噉樣囖。誒，接完之後跟住再駁返入去佢個電話度。跟住然後嗰個AM先再聽囖。跟住我就問佢點解咁得意𠸏？佢話冇計喇間公司一定要登記啊，如果唔係就唔得，誒，唔可以話隨便自己打啲長途電話，驚你哋自己呢私底下自己打呢，嘥晒公司啲錢囖。
J: Haih aa. Gamr ngoq gor yath nej zauh coq hair douh tengj dour keoiq waah yiu daar heoi reception, gamr yauh / ganjzvh yinxhauh tungx reception gor dij neoiqzair gongr waah ngoq soengr daar go coengxtoux dinhwaar. Zauh yiu reception gor dij neoiqzair bongj keoiq zip, gAMryoengr loj. Eh, zip yvnx zijhauh ganjzvh zoi bok faanj yaph heoi keoiq go dinhwaar douh. Ganjzvh yinxhauh gor go am sinj zoi tengj loj. Ganjzvh ngoq zauh manh keoiq dimrgaair gam dakjyi ger? Keoiq waah mouq gair laaj gaanj gungjsij yatjdingh yiu dangjgei aa, yvxgwor mxhaih zauh mx dakj, eh, mx horyiq waah ceoixbinr zihgeir daar dij coengxtoux dinhwaar, gengj neiqdeih zihgeir nej sijdairhaah zihgeir daar nej, saaij saai gungjsij dij cinr loj.
A：嘥晒。哦。
A: Saaij saai. Oq.
J：噉囖。
J: Gamr loj.
A：哦。
A: Oq.
J：哎，我都覺得幾搞嘢。
J: Aaiq, ngoq douj gokdakj geir gaaur yeq.
A：但係你間公司幾 / 有幾多人啊？
A: Daanhhaih neiq gaanj gungjsij geir / yauq geir doj yanx aa?
J：間公司…
J: Gaanj gungjsij …
A：幾大規模啊？
A: Geir daaih kwaijmoux aa?
J：其實total來講喺香港就有七十幾人喇。
J: Keixsath total laix gongr hair Hoengjgongr zauh yauq catj saph geir yanx laaj.
A：嘩噉都好大喎。
A: Waa gamr douj hour daaih wo.
J：其實係喇都算幾大間囖。
J: Keixsath haih laaj douj svn geir daaih gaanj loj.
A：喀。
A: Haakh.
J：即係佢有，誒，二十樓有兩個單位喇，十八樓有三個單位，噉誒又有啲貨倉喇，誒，嗰啲，誒，嗰啲叫乜嘢啊？研究，研究室囖，喀，噉樣囖。
J: Zikjhaih keoiq yauq, eh, yih saph laur yauq loengq go daanjwair laaj, saph baat laur yauq saamj go daanjwair, gamr eh yauh yauq dij focongj laaj, eh, gor dij, eh, gor dij giu matjyeq aa? Yinxgau, yinxgausatj loj, haakh, gamryoengr loj.
A：研究啲電芯呀？
A: Yinxgau dij dinhsamj aax?
J：研究電芯又有喇，做嗰啲rubber keypad，誒，睇下點樣整啲版出來又有喇。
J: Yinxgau dinhsamj yauh yauq laaj, zouh gor dij rubber keypad, eh, tair haaq dimryoengr zingr dij baanr ceotjlaix yauh yauq laaj.
A：喀。
A: Haakh.
J：變咗都其實都幾 / 幾大規模。
J: Binzor douj keixsath douj geir / geir daaih kwaijmoux.
A：你嗰陣時咪話哩份工做幾個月跟住去旅行𠸏。
A: Neiq gor zanhsix maih waah nij fanh gungj zouh geir go yvth ganjzvh heoi leoiqhangx ger.
J：係啊，我有噉樣諗過啊。但係而家其實做咗即係做開噉又覺得其實都唔係冇嘢學。
J: Haih aa, ngoq yauq gamryoengr namr gwo aa. Daanhhaih yixgaaj keixsath zouhzor zikjhaih zouh hoij gamr yauh gokdakj keixsath douj mxhaih mouq yeq hokh.
A：喀。
A: Haakh.
J：即係有啲嘢學下囖。噉都想即係長期settle down睇下可唔可以學到啲比較即係實際啲嘅嘢囖。
J: Zikjhaih yauq dij yeq hokh haaq loj. Gamr douj soengr zikjhaih coengxkeix settle down tair haaq hor mx horyiq hokh dour dij beirgaau zikjhaih sathzai dij ge yeq loj.
A：噉又係。
A: Gamr yauh haih.
J：噉冇理由做兩個月噉又走去玩，好似唔知點噉。
J: Gamr mouq leiqyaux zouh loengq go yvth gamr yauh zaur heoi waanr, hourciq mx zij dimr gamr.
A：噉又係。同埋你又做落幾開心嘅咪算囖。
A: Gamr yauh haih. Tungxmaaix neiq yauh zouh lokh geir hoijsamj ge maih svn loj.
J：做落幾開心啊，暫時而家未叫做唔開心𠸏，但係遲啲就好難講𠸏。
J: Zouh lokh geir hoijsamj aa, zaamhsix yixgaaj meih giuzouh mx hoijsamj ger, daanhhaih cixdij zauh hour naanx gongr ger.
A：噉你覺得哩啲適唔適合你啊哩啲工？即係marketing啊哩啲比較商業啲嘅。
A: Gamr neiq gokdakj nij dij sikj mx sikjhaph neiq aa nij dij gungj? Zikjhaih marketing aa nij dij beirgaau soengjyiph dij ge.
J：Marketing？誒，都算 / 暫時來講我都覺得幾適合囖。因為你例如話想接觸，我都 / 我自己本身個人都想主動接觸多啲人。
J: Marketing? Eh, douj svn / zaamhsix laix gongr ngoq douj gokdakj geir sikjhaph loj. Yanjwaih neiq laihyvx waah soengr zipzukj, ngoq douj / ngoq zihgeir bunrsanj go yanx douj soengr zvrdungh zipzukj doj dij yanx.
A：喀。
A: Haakh.
J：噉你就可以，例如，識多啲朋友喇，誒，同埋你識得越多朋友嘅其實嗰啲朋友可能又識嘅嘢又多呢，噉你變咗你會聽佢哋講下嘢噉咪識多啲喇。
J: Gamr neiq zauh horyiq, laihyvx, sikj doj dij pangxyauq laaj, eh, tungxmaaix neiq sikj dakj yvth doj pangxyauq ge keixsath gor dij pangxyauq hornangx yauh sikj ge yeq yauh doj nej, gamr neiq binzor neiq wuiq tengj keoiqdeih gongr haaq yeq gamr maih sikj doj dij laaj.
A：噉又係。
A: Gamr yauh haih.
J：係囖，所以都幾好𡃉。
J: Haih loj, soryiq douj geir hour gaa.
A：噉有冇諗住繼續讀啊？讀master啊？
A: Gamr yauq mouq namr zvh gaizukh dukh aa? Dukh master aa?
J：誒，哩啲嘢暫時未諗到啊，諗住睇下做幾年嘢，再算喇，係唔係先？其實而家其實覺得唔係話即係成日讀書囖，你成日讀書變咗冇吸納啲工作經驗好似好似，誒，變得個人好似好 / 太過簡單嚹。應該要即係吸納多啲工作經驗會比較好啲。
J: Eh, nij dij yeq zaamhsix meih namr dou aa, namr zvh tair haaq zouh geir ninx yeq, zoi svn laaj, haih mx haih sinj? Keixsath yixgaaj keixsath gokdakj mxhaih waah zikjhaih sengxyath dukh svj loj, neiq sengxyath dukh svj binzor mouq kapjnaaph dij gungjzok gingjyimh hourciq hourciq, eh, bin dakj go yanx hourciq hour / taaigwo gaanrdaanj laa. Yingjgoij yiu zikjhaih kapjnaaph doj dij gungjzok gingjyimh wuiq beirgaau hour dij.
A：噉又係。
A: Gamr yauh haih.
J：係囖係囖。
J: Haih loj haih loj.
A：我哋咁多個之中至醒係你𡃉嚹。
A: Ngoqdeih gam doj go zijzungj zi singr haih neiq gaa laa.
J：唔好噉講，噉又，講醒都唔及你喇，你咪重醒。
J: Mx hour gamr gongr, gamr yauh, gongr singr douj mx kaph neiq laaj, neiq maih zungh singr.
A：痴線，梗係唔係。
A: Cijsin, gangrhaih mxhaih.
J：傻喇，我哩啲拍馬都拍唔上上喇真係。
J: Sox laaj, ngoq nij dij paak maaq douj paak mx soengq soengq laaj zanjhaih.
A：傻喇。我而家就做research囖，嗱而家做𡁵哩啲而家就係嘞。即係我 / 我就係做錄音嘅，噉樣錄完音返來呢就 / 就將誒錄音嗰啲字呢就全部寫 / 寫低出來囖。即係講過啲乜嘢噉樣。跟住呢就 / 就用拼音將啲字呢寫返出來囖。
A: Sox laaj. Ngoq yixgaaj zauh zouh research loj, laax yixgaaj zouhganr nij dij yixgaaj zauh haih laak. Zikjhaih ngoq / ngoq zauh haih zouh lukhyamj ge, gamryoengr lukh yvnx yamj faanj laix nej zauh / zauh zoengj eh lukhyamj gor dij zih nej zauh cvnxbouh ser / ser daij ceotjlaix loj. Zikjhaih gongr gwo dij matjyeq gamryoengr. Ganjzvh nej zauh / zauh yungh pingyamj zoengj dij zih nej ser faanj ceotjlaix loj.
J：喀。
J: Haakh.
A：用拼音。跟住就，誒，就做translation囖。
A: Yungh pingyamj. Ganjzvh zauh, eh, zauh zouh translation loj.
J：Translation。喀。
J: Translation. Haakh.
A：我就係做，主要就係做哩啲嘢嘞。
A: Ngoq zauh haih zouh, zvryiu zauh haih zouh nij dij yeq laak.
J：係呀？
J: Haih aax?
A：係啊。
A: Haih aa.
J：噉你覺得好唔好玩啊？
J: Gamr neiq gokdakj hour mx hourwaanr aa?
A：好唔好玩？
A: Hour mx hourwaanr?
J：係啊。
J: Haih aa.
A：唔可以用個玩字來形容𡃉喎。
A: Mx horyiq yungh go waanr zih laix yingxyungx gaa wo.
J：噉又係，噉你有冇興趣做哩啲嘢吖？
J: Gamr yauh haih, gamr neiq yauq mouq hingceoi zouh nij dij yeq aaj?
A：都幾有興趣𠸏講真就。我又唔想出去做。你知我唔掂𡃉喇。即係如果出去做嗰啲揾錢嗰啲好大壓力嗰啲你知我唔得𡃉喇，驚嗎。
A: Douj geir yauq hingceoi ger gongrzanj zauh. Ngoq yauh mx soengr ceotj heoi zouh. Neiq zij ngoq mx dimh gaa laaj. Zikjhaih yvxgwor ceotj heoi zouh gor dij wanr cinr gor dij hour daaih aatlikh gor dij neiq zij ngoq mx dakj gaa laaj, gengj gaaj maa.
J：係囖，係囖，係囖。
J: Haih loj, haih loj, haih loj.
A：所以都 / 都幾好𠸏暫時都。
A: Soryiq douj / douj geir hour ger zaamhsix douj.
J：暫時都幾好呀？
J: Zaamhsix douj geir hour aax?
A：係啊。
A: Haih aa.
J：咦，前嗰排你話去印尼玩呢，好唔好玩啊？
J: Yir, cinx gor paaix neiq waah heoi yanneix waanr nej, hour mx hourwaanr aa?
A：印尼，唔 / 唔得啊。好○。
A: Yanneix, mx / mx dakj aa. Hour #.
J：好○呀？點解啊？
J: Hour # aax? Dimrgaair aa?
A：係啊，即係成日搭車。因為佢呢好揾笨𡃉。第一日呢，就晚機去喇。
A: Haih aa, zikjhaih sengxyath daap cej. Yanjwaih keoiq nej hour wanr banh gaa. Daih yatj yath nej, zauh maanq geij heoi laaj.
J：喀。
J: Haakh.
A：過到去呢成十一點幾嚹已經，即係去到呢飯都冇得食呢就瞓囖。
A: Gwo dou heoi nej sengx saph yatj dimr geir laa yiqgingj, zikjhaih heoi dou nej faanh douj mouqdakj sikh nej zauh fan loj.
J：有冇時差啊？
J: Yauq mouq sixcaaj aa?
A：好似一個鐘啊。
A: Hourciq yatj go zungj aa.
J：一個鐘。
J: Yatj go zungj.
A：好似一個鐘。
A: Hourciq yatj go zungj.
J：喀。
J: Haakh.
A：嗰邊係早過香港一個鐘啊。
A: Gor binh haih zour gwo Hoengjgongr yatj go zungj aa.
J：喀。
J: Haakh.
A：係囖。跟住誒去到第三日呢就要由一笪地方呢去到另外一笪地方喇。
A: Haih loj. Ganjzvh eh heoi dou daih saamj yath nej zauh yiu yaux yatj daat deihfongj nej heoi dou linghngoih yatj daat deihfongj laaj.
J：喀。
J: Haakh.
A：噉就要搭九個鐘頭車囖。噉就冇咗一日嚹又。
A: Gamr zauh yiu daap gaur go zungjtaux cej loj. Gamr zauh mouqzor yatj yath laa yauh.
J：嘩！
J: Waa!
A：跟住第五日呢又早機走喎。一起身呢食完早餐就走嚹喎。
A: Ganjzvh daih ngq yath nej yauh zour geij zaur wo. Yatj heirsanj nej sikh yvnx zourcaanj zauh zaur laa wo.
J：嘩！
J: Waa!
A：基本上呢玩呢係得兩日咁多咋。
A: Geijbunrsoengh nej waanr nej haih dakj loengq yath gam doj zaa.
J：唓！噉𡃉。
J: Cer! Gamr gaa.
A：係啊，所以好揾笨囖。
A: Haih aa, soryiq hour wanr banh loj.
J：嗯，我都唔去嚹印尼。
J: Mh, ngoq douj mx heoi laa yanneix.
A：係囖。喂你嗰陣時咪去日本𠸏。
A: Haih loj. Wai neiq gor zanhsix maih heoi yathbunr ger.
J：係啊。
J: Haih aa.
A：你哋去日 / 日本 / 你嗰次係唔係去咗一個星期啊？
A: Neiqdeih heoi yath / yathbunr / neiq gor ci haih mx haih heoizor yatj go singjkeix aa?
J：去咗十零日囖。
J: Heoizor saph lengx yath loj.
A：十零日咁多咩？嗰次去咗。
A: Saph lengx yath gam doj mej? Gor ci heoizor.
J：有有有，十一，二月，十一二日度喇。
J: Yauq yauq yauq, saph yatj, yih yvth, saph yatj yih yath dour laaj.
A：哦。你哋去 / 去咗啲乜嘢地方來啊？
A: Oq. Neiqdeih heoi / heoizor dij matjyeq deihfongj laix aa?
J：去咗呀，去咗東京喇，迪士尼喇。
J: Heoizor aax, heoizor dungjgingj laaj, dikhsihneix laaj.
A：去咗幾日啊迪士尼？
A: Heoizor geir yath aa dikhsihneix?
J：迪士尼玩咗一日囖。
J: Dikhsihneix waanrzor yatj yath loj.
A：哦。
A: Oq.
J：冇咁多錢成日入去啊。噉重有去咗淺草喇，去咗大阪喇，去咗 / 唔記得咗嚹，好耐。
J: Mouq gam doj cinr sengxyath yaph heoi aa. Gamr zungh yauq heoizor cinrcour laaj, heoizor daaihbaanr laaj, heoizor / mxgeidakjzor laa, hour noih lu.
A：好唔好玩啊？
A: Hour mx hourwaanr aa?
J：幾好玩喇。嗰邊啲嘢其實都好多嘢好新鮮啊。誒，同埋點講呢，誒其實我過去都係諗住想買嘢𡃉啫，噉即係 / 噉又當然可以達到我目的喇，嗰邊好多嘢買，好多嘢睇。
J: Geir hourwaanr laaj. Gor binh dij yeq keixsath douj hour doj yeq hour sanjsinj aa. Eh, tungxmaaix dimr gongr nej, eh keixsath ngoq gwoheoi douj haih namr zvh soengr maaiq yeq gaa zej, gamr zikjhaih / gamr yauh dongjyinx horyiq daathdou ngoq mukhdikj laaj, gor binh hour doj yeq maaiq, hour doj yeq tair.
A：但係 / 但係唔覺得你有買嘢喎，買得最多好似阿餅噉喎。
A: Daanhhaih / daanhhaih mx gokdakj neiq yauq maaiq yeq wo, maaiq dakj zeoidoj hourciq aa bengr gamr wo.
J：係咩？嗰陣時你知喇冇乜錢，過去都純粹係睇嘢囖。
J: Haih mej? Gor zanhsix neiq zij laaj mouq matj cinr, gwo heoi douj seonxseoiq haih tair yeq loj.
A：冇理由喎。
A: Mouq leiqyaux wo.
J：但係就買嘢都會買嘢，但係當然冇 / 冇人 / 冇阿餅咁有錢買咁多嘢喇。
J: Daanhhaih zauh maaiq yeq douj wuiq maaiq yeq, daanhhaih dongjyinx mouq / mouq yanx / mouq aa bengr gam yauqcinr maaiq gam doj yeq laaj.
A：係呀？
A: Haih aax?
J：當然喇。
J: Dongjyinx laaj.
A：嗰陣時阿餅出來做嘢未𡃉？
A: Gor zanhsix aa bengr ceotjlaix zouh yeq meih gaa?
J：阿餅第一次嗰陣時係喇嗰陣時就未喇，即係好似話係去完旅行跟住就正正式式出來做嘢嘞。
J: Aa bengr daih yatj ci gor zanhsix haih laaj gor zanhsix zauh meih laaj, zikjhaih hourciq waah haih heoi yvnx leoiqhangx ganjzvh zauh zingzingsikjsikj ceotjlaix zouh yeq laak.
A：係咩？你嗰陣時幾時去𡃉？
A: Haih mej? Neiq gor zanhsix geirsix heoi gaa?
J：Form seven囖。
J: Form seven loj.
A：即係考完A / level呀？
A: ZikjhAih haaur yvnx A / level aax?
J：係嘞係嘞。
J: Haih laak haih laak.
A：哦。
A: Oq.
J：Form seven之後噉樣 / 放完榜之後去嘅。九月去，九月頭去嘅。
J: Form seven zijhauh gamryoengr / fong yvnx bongr zijhauh heoi ge. Gaur yvth heoi, gaur yvth taux heoi ge.
A：啊！係啊我都記得啊。
A: Aa! Haih aa ngoq douj geidakj aa.
J：係喇。
J: Haih laaj.
A：你哋九月 / 你哋九月去𠸏。
A: Neiqdeih gaur yvth / neiqdeih gaur yvth heoi ger.
J：係喇係喇。跟住阿餅又去多次喇，嘩幾正啊。
J: Haih laaj haih laaj. Ganjzvh aa bengr yauh heoi doj ci laaj, waa geir zeng aa.
A：幾時啊？
A: Geirsix aa?
J：幾時？乜嘢啊你唔記得咩？
J: Geirsix? Matjyeq aa neiq mxgeidakj mej?
A：嗰次之後？即刻？
A: Gor ci zijhauh? Zikjhaakj?
J：唔係，上年係唔係啊？
J: Mxhaih, soenghninr haih mx haih aa?
A：我記得，上年記得。
A: Ngoq geidakj, soenghninr geidakj.
J：（去過幾多）次啊，幾正啊。
J: ( heoi gwo geir doj ) ci aa, geir zeng aa.
A：佢問阿媽借錢吖嗎，係唔係啊？
A: Keoiq manh aamaaj ze cinr aaj maa, haih mx haih aa?
J：問阿媽借錢呀？
J: Manh aamaaj ze cinr aax?
A：定阿姨啊？
A: Dingh aayij aa?
J：係咩？我唔知啊。
J: Haih mej? Ngoq mx zij aa.
A：唔記得阿媽定阿姨啊。
A: Mxgeidakj aamaaj dingh aayij aa.
J：哎吔我唔知啊。
J: Aijyaa ngoq mx zij aa.
A：係囖。
A: Haih loj.
J：不過我都諗住去多次。
J: Batjgwo ngoq douj namr zvh heoi doj ci.
A：你都諗住去多次呀？
A: Neiq douj namr zvh heoi doj ci aax?
J：諗住去多次，去乜嘢浸溫泉吖嗎。天幕沙灘呀？
J: Namr zvh heoi doj ci, heoi matjyeq zam wanjcvnx aaj maa. Tinjmokh saajtaanj aax?
A：哦。
A: Oq.
J：嘩幾正！
J: Waa geir zeng!
A：係唔係唔著衫啊？
A: Haih mx haih mx zoek saamj aa?
J：唔著衫，唔敢啊。
J: Mx zoek saamj, mx gamr aa.
A：我本來哩個暑假都諗住去日本𡃉原先。
A: Ngoq bunrloix nij go svrgaa douj namr zvh heoi yathbunr gaa yvnxsinj.
J：噉點解唔去啊？
J: Gamr dimrgaair mx heoi aa?
A：因為冇錢，同埋又返哩份工費事請咁多日假喇。
A: Yanjwaih mouq cinr, tungxmaaix yauh faanj nij fanh gungj faisih cengr gam doj yath gaa laaj.
J：係咩？
J: Haih mej?
A：係啊。
A: Haih aa.
J：噉你哩份工又俾你請𠸏，今次去印尼？
J: Gamr neiq nij fanh gungj yauh beir neiq cengr ger, gamj ci heoi yanneix?
A：我 / 我之前同我老闆講定吖嗎。
A: Ngoq / ngoq zijcinx tungx ngoq louqbaanr gongr dingh aaj maa.
J：哦你老闆咁好人𠸏？
J: Oq neiq louqbaanr gam houryanx ger?
A：佢幾好人𠸏。
A: Keoiq geir houryanx ger.
J：噉咪好囖。哎，我老闆又唔知嚹。
J: Gamr maih hour loj. Aaiq, ngoq louqbaanr yauh mx zij laa.
A：你有冇見過你老闆啊？
A: Neiq yauq mouq gin gwo neiq louqbaanr aa?
J：見過，梗係見過喇。
J: Gin gwo, gangrhaih gin gwo laaj.
A：佢成日都喺度㗎？
A: Keoiq sengxyath douj hair douh gaax?
J：喺度，成日喺度。
J: Hair douh, sengxyath hair douh gaak.
A：通常啲老闆咪成日都唔喺度𠸏。
A: Tungjsoengx dij louqbaanr maih sengxyath douj mx hair douh ger.
J：哦，唔係𡃉，成日喺度𡃉。因為我成日要出fax要揾佢簽名嗎。
J: Oq, mxhaih gaa, sengxyath hair douh gaa. Yanjwaih ngoq sengxyath yiu ceotj fax yiu wanr keoiq cimj mengr gaaj maa.
A：哦。
A: Oq.
J：噉佢點可以唔喺度呢？
J: Gamr keoiq dimr horyiq mx hair douh nej?
A：即係其實你隸 / 你隸屬邊個呢？直接隸屬你老闆定係一個department嘅邊個噉樣啊？
A: Zikjhaih keixsath neiq daih / neiq daihsukh binj go nej? Zikhzip daihsukh neiq louqbaanr dinghhaih yatj go department ge binj go gamryoengr aa?
J：我係直接隸屬我個老闆𡃉應該可以噉樣講。
J: Ngoq haih zikhzip daihsukh ngoq go louqbaanr gaa yingjgoij horyiq gamryoengr gongr.
A：係呀？
A: Haih aax?
J：係嘞係嘞係嘞。
J: Haih laak haih laak haih laak.
A：哦。
A: Oq.
J：係囖。
J: Haih loj.
A：噉咪好犀利？
A: Gamr maih hour saijleih?
J：有乜嘢咁犀利啊？
J: Yauq matjyeq gam saijleih aa?
A：噉你係唔係要返，你話你返深圳係唔係同…
A: Gamr neiq haih mx haih yiu faanj, neiq waah neiq faanj samjzan haih mx haih tungx …
J：係同佢返，但係佢係上去開會𡃉啫。
J: Haih tungx keoiq faanj, daanhhaih keoiq haih soengq heoi hoijwuir gaa zej.
A：哦。
A: Oq.
J：噉所以佢即日要返香港嘅。
J: Gamr soryiq keoiq zikjyath yiu faanj Hoengjgongr ge.
A：哦。
A: Oq.
J：噉我變咗我自己要留喺嗰度囖一個人。
J: Gamr ngoq binzor ngoq zihgeir yiu laux hair gor douh loj yatj go yanx.
A：你驚唔驚啊噉樣？
A: Neiq gengj mx gengj aa gamryoengr?
J：驚啊，其實最主要係驚鬼。
J: Gengj aa, keixsath zeoi zvryiu haih gengj gwair.
A：驚鬼！
A: Gengj gwair!
J：喂一個人喺間房喎唔驚嘅咩？
J: Wai yatj go yanx hair gaanj fongr wo mx gengj ge mej?
A：噉又係。又陌生。
A: Gamr yauh haih. Yauh makhsangj.
J：所以一定要戴定啲符先。
J: Soryiq yatjdingh yiu daai dingh dij fux sinj.
A：戴定啲符。
A: Daai dingh dij fux.
J：一定要戴定。好在阿媽平時每年都會幫我換嘅啫。係囖，驚𡃉真係好 / 好辛苦囖。
J: Yatjdingh yiu daai dingh. Hourzoih aamaaj pingxsix muiq ninx douj wuiq bongj ngoq wunh ge zej. Haih loj, gengj gaa zanjhaih hour / hour sanjfur loj.
A：你識唔識講普通話啊？
A: Neiq sikj mx sikj gongr pourtungjwaar aa?
J：我唔係好識啊。識得少少喇。
J: Ngoq mxhaih hour sikj aa. Sikj dakj siursiur laaj.
A：噉但係嗰度啲人係講乜嘢話呢？
A: Gamr daanhhaih gor douh dij yanx haih gongr matjyeq waar nej?
J：大多數都應該係講 / 講返我哋廣東話嘅。
J: Daaihdojsou douj yingjgoij haih gongr / gongr faanj ngoqdeih gwongrdungjwaar ge.
A：哦，噉都得。
A: Oq, gamr douj dakj.
J：東莞吖嗎，廣州啊。
J: Dungjgunr aaj maa, gwongrzauj aa.
A：東莞？哦。
A: Dungjgunr? Oq.
J：噉變咗嗰邊其實都唔係話咁多人講國語囖。
J: Gamr binzor gor binh keixsath douj mxhaih waah gam doj yanx gongr gwokyvq loj.
A：哦，即係其實你哋係哩間公司就喺香港有廠，喺大陸又有廠噉呀？
A: Oq, zikjhaih keixsath neiqdeih haih nij gaanj gungjsij zauh hair Hoengjgongr yauq congr, hair daaihlukh yauh yauq congr gamr aax?
J：唔係。香港冇廠，淨係大陸有廠。
J: Mxhaih. Hoengjgongr mouq congr, zinghhaih daaihlukh yauq congr.
A：即係大陸 / ，香港就係office來嘅。
A: Zikjhaih daaihlukh / , Hoengjgongr zauh haih office laix ge.
J：係啊，香港係office同埋貨倉囖。
J: Haih aa, Hoengjgongr haih office tungxmaaix focongj loj.
A：嗯。
A: Mh.
J：噉樣囖，噉變咗 / 係囖，都要上去睇廠啊。
J: Gamryoengr loj, gamr binzor / haih loj, douj yiu soengq heoi tair congr aa.
A：哦。
A: Oq.
J：所以其實我老細個原意梗係想我去睇熟悉晒嗰間廠個運作。
J: Soryiq keixsath ngoq louqsai go yvnxyi gangrhaih soengr ngoq heoi tair sukhsikj saai gor gaanj congr go wanhzok.
A：嗯。
A: Mh.
J：噉變咗第時喺個工作上面就會方便少少喇。
J: Gamr binzor daihsix hair go gungjzok soenghminh zauh wuiq fongjbinh siursiur laaj.
A：嗯，你都…
A: Mh, neiq douj …
J：同埋 / 同埋見客囖。
J: Tungxmaaix / tungxmaaix gin haak loj.
A：哦。你 / 你估你哩份工會唔會做得好長？
A: Oq. Neiq / neiq gur neiq nij fanh gungj wuiq mx wuiq zouh dakj hour coengx?
J：啊，唔知，要睇埋過埋個probation先算。
J: Aa, mx zij, yiu tair maaix gwo maaix go probation sinj svn.
A：睇啲乜嘢呢？
A: Tair dij matjyeq nej?
J：誒，一來要睇佢人工喇，二來就睇誒我自己本身個表現喇，我唔知我自己本身個表現會點啊。
J: Eh, yatjloix yiu tair keoiq yanxgungj laaj, yihloix zauh tair eh ngoq zihgeir bunrsanj go biuryinh laaj, ngoq mx zij ngoq zihgeir bunrsanj go biuryinh wuiq dimr aa.
A：即係你睇下自己做唔做得來，定做得開唔開心呢？
A: Zikjhaih neiq tair haaq zihgeir zouh mx zouh dakj laix, dingh zouh dakj hoij mx hoijsamj nej?
J：係嘞，係嘞，係嘞，冇錯嘞。同埋就係最緊要梗係加薪喇。
J: Haih laak, haih laak, haih laak, mouq co laak. Tungxmaaix zauh haih zeoi ganryiu gangrhaih gaajsanj laaj.
A：噉又係。你幾耐probation話？三個月呀？
A: Gamr yauh haih. Neiq geirnoih probation waar? Saamj go yvth aax?
J：半年。六個月。
J: Bun ninx. Lukh go yvth.
A：咁耐𠸏？
A: Gam noih ger?
J：係喇，咁耐，我都唔知啊。所以我都覺得奇怪。
J: Haih laaj, gam noih, ngoq douj mx zij aa. Soryiq ngoq douj gokdakj keixgwaai.
A：哦。
A: Oq.
J：你呢？你係幾個月啊？
J: Neiq nej? Neiq haih geir go yvth aa?
A：我 / 我唔知有冇probation，我諗我冇probation𡃉。
A: Ngoq / ngoq mx zij yauq mouq probation, ngoq namr ngoq mouq probation gaa.
J：冇probation呀，哦，噉唔使驚喇。
J: Mouq probation aax, oq, gamr mxsair gengj laaj.
A：喂最近有冇睇戲啊？
A: Wai zeoiganh yauq mouq tair hei aa?
J：最近？冇啊，咪喺屋企睇Batman囖。
J: Zeoiganh? Mouq aa, maih hair ukjkeir tair Batman loj.
A：喺屋企睇Batman呀？
A: Hair ukjkeir tair Batman aax?
J：係啊。
J: Haih aa.
A：哦，我都有睇Batman啊，不過喺戲院睇𡃉，你覺得好唔好睇啊？
A: Oq, ngoq douj yauq tair Batman aa, batjgwo hair heiyvnr tair gaa, neiq gokdakj hour mx hourtair aa?
J：幾好睇吖，okay吖，你覺得唔好睇呀？
J: Geir hourtair aaj, okay aaj, neiq gokdakj mx hourtair aax?
A：你鍾意邊個啊？
A: Neiq zungjyi binj go aa?
J：我鍾意阿諾吖。
J: Ngoq zungjyi Aanokh aaj.
A：真係㗎？
A: Zanjhaih gaax?
J：好型啊阿諾。
J: Hour yingx aa Aanokh.
A：我 / 我鍾意Batman啊。
A: Ngoq / ngoq zungjyi Batman aa.
J：你鍾意Batman呀。
J: Neiq zungjyi Batman aax.
A：我鍾意Batman and Robin啊。
A: Ngoq zungjyi Batman and Robin aa.
J：我淨係鍾意阿諾啊，我覺得好型啊阿諾。
J: Ngoq zinghhaih zungjyi Aanokh aa, ngoq gokdakj hour yingx aa Aanokh.
A：你覺唔覺得嗰個女仔呢好肥啊？
A: Neiq gok mx gokdakj gor go neoiqzair nej hour feix aa?
J：嗰個Batgirl？
J: Gor go Batgirl?
A：係啊。
A: Haih aa.
J：Batgirl？
J: Batgirl?
A：阿Batgirl啊。
A: Aa Batgirl aa.
J：誒少少喇，少少喇。唔係太…
J: Eh siursiur laaj, siursiur laaj. Mxhaih taai …
A：都有啲肥啊佢。
A: Douj yauq dij feix aa keoiq.
J：係喇少少肥喇，個樣都okay吖，幾靚吖。
J: Haih laaj siursiur feix laaj, go yoengr douj okay aaj, geir leng aaj.
A：個樣幾喇。
A: Go yoengr geir laaj.
J：係喇。
J: Haih laaj.
A：噉又係。我琴日，誒，就另外再睇小倩喇去咗。
A: Gamr yauh haih. Ngoq kamxyath, eh, zauh linghngoih zoi tair siursinh laaj heoizor.
J：小倩好唔好睇啊？
J: Siursinh hour mx hourtair aa?
A：小倩好唔好睇呀？好彩佢三十蚊囖。
A: Siursinh hour mx hourtair aax? Hourcoir keoiq saamj saph manj loj.
J：好彩三十蚊，即係唔好睇喇。
J: Hourcoir saamj saph manj, zikjhaih mx hourtair laaj.
A：好悶啊。
A: Hour munh aa.
J：係呀？
J: Haih aax?
A：我又唔鍾意睇卡通片𠸏。
A: Ngoq yauh mx zungjyi tair kaajtungjpinr ger.
J：你琴晚去睇，去邊間戲院睇啊？
J: Neiq kamxmaanq heoi tair, heoi binj gaanj heiyvnr tair aa?
A：喺，誒，荃灣囖。
A: Hair, eh, cvnxwaanj loj.
J：荃灣間戲院有三十蚊嘅咩？
J: Cvnxwaanj gaanj heiyvnr yauq saamj saph manj ge mej?
A：有啊，誒小倩哩套戲係任何場次都係三十蚊啫嗎。
A: Yauq aa, eh siursinh nij tou hei haih yamhhox coengxci douj haih saamj saph manj zej maa.
J：點解呢？知唔知點解啊？
J: Dimrgaair nej? Zij mx zij dimrgaair aa?
A：而家好多港產片都係喇。
A: Yixgaaj hour doj gongrcaanrpinr douj haih laaj.
J：哦，因為…
J: Oq, yanjwaih …
A：不過佢又卡通片都 / 都 / 都係三十蚊唔知點解。大力士有冇睇啊？
A: Batjgwo keoiq yauh kaajtungjpinr douj / douj / douj haih saamj saph manj mx zij dimrgaair. Daaihlikhsih yauq mouq tair aa?
J：大力士冇睇啊。
J: Daaihlikhsih mouq tair aa.
A：大力士應該就唔係三十蚊嘞。
A: Daaihlikhsih yingjgoij zauh mxhaih saamj saph manj laak.
J：係呀。
J: Haih aax.
A：應該。
A: Yingjgoij.
J：大力士應該係迪士尼嗰啲喇係唔係啊？
J: Daaihlikhsih yingjgoij haih Dikhsihneix gor dij laaj haih mx haih aa?
A：係喇，迪士尼嗰啲應該係貴。
A: Haih laaj, Dikhsihneix gor dij yingjgoij haih gwai.
J：應該係貴。
J: Yingjgoij haih gwai.
A：貴嘢來𡃉。
A: Gwai yeq laix gaa.
J：唔緊要囖，你咪淨係星期二先去睇囖。
J: Mx ganryiu loj, neiq maih zinghhaih singjkeix yih sinj heoi tair loj.
A：星期二，噉又係。
A: Singjkeix yih, gamr yauh haih.
J：再唔係你咪去油麻地嗰間呢…
J: Zoi mxhaih neiq maih heoi yauxmaaxdeir gor gaanj nej …
A：誒百老匯…
A: Eh Baaklouqwuih …
J：誒，百老匯吖嗎。一至五都係三十蚊。
J: Eh, Baaklouqwuih aaj maa. Yatj zi ngq douj haih saamj saph manj.
A：但係佢做嗰啲戲好似唔係而家current嗰啲來𡃉喎。係唔係啊？
A: Daanhhaih keoiq zouh gor dij hei hourciq mxhaih yixgaaj current gor dij laix gaa wo. Haih mx haih aa?
J：係啊，係啊，係啊，做嗰啲係比較特別嗰啲戲嗎係唔係啊？
J: Haih aa, haih aa, haih aa, zouh gor dij haih beirgaau dakhbith gor dij hei gaaj maa haih mx haih aa?
A：我嗰次去誒喺誒，喺本雜誌度見到呢，話佢做誒誒，這個殺手不太冷嘅冇cut到嗰個版吖嗎。
A: Ngoq gor ci heoi eh hair eh, hair bunr zaaphzi douh gin dour nej, waah keoiq zouh eh eh, zer go saatsaur batj taai laangq ge mouq katj dou gor go baanr aaj maa.
J：係咩？吖係啊係啊係啊。
J: Haih mej? Aaj haih aa haih aa haih aa.
A：跟住…
A: Ganjzvh …
J：我上次去戲院都見過。
J: Ngoq soenghci heoi heiyvnr douj gin gwo.
A：係呀？
A: Haih aax?
J：我去嗰間戲院都見到佢貼住咗啲poster喺度呢。
J: Ngoq heoi gor gaanj heiyvnr douj gin dour keoiq tip zvhzor dij poster hair douh nej.
A：係喇，跟住呢話講 / 講返話誒原來呢誒 / 誒，嗰陣時戲院播呢cut咗好多吖嗎，冇交代佢嗰個女仔同埋嗰個殺手嗰啲感情吖嗎。
A: Haih laaj, ganjzvh nej waah gongr / gongr faanj waah eh yvnxloix nej eh / eh, gor zanhsix heiyvnr bo nej katjzor hour doj aaj maa, mouq gaaujdoih keoiq gor go neoiqzair tungxmaaix gor go saatsaur gor dij gamrcingx aaj maa.
J：係咩？
J: Haih mej?
A：係啊。話佢哋兩個係真係拍拖𡃉原來。
A: Haih aa. Waah keoiqdeih loengq go haih zanjhaih paaktoj gaa yvnxloix.
J：係咩？
J: Haih mej?
A：係啊，但係即中間嗰啲呢話嗰個女仔呢又同埋嗰個男人呢一齊去殺人嗰啲呢全部都cut晒嗰啲。
A: Haih aa, daanhhaih zikj zungjgaanj gor dij nej waah gor go neoiqzair nej yauh tungxmaaix gor go naamxyanr nej yatjcaix heoi saat yanx gor dij nej cvnxbouh douj katj saai gor dij.
J：係咩？
J: Haih mej?
A：係啊。
A: Haih aa.
J：哎吔我唔知啊。
J: Aijyaa ngoq mx zij aa.
A：我都想去睇下。
A: Ngoq douj soengr heoi tair haaq.
J：哎快啲得閒去睇下先。
J: Aij faai dij dakjhaanx heoi tair haaq sinj.
A：究竟係點。邊得閒吖你？
A: Gaugingr haih dimr. Binj dakjhaanx aaj neiq?
J：點會唔得閒啊？
J: Dimr wuiq mx dakjhaanx aa?
A：喂你星期六返乜嘢啊？
A: Wai neiq singjkeixlukh faanj matjyeq aa?
J：星期六返 / 返 / 咪又係返到一點囖。
J: Singjkeixlukh faanj / faanj / maih yauh haih faanj dou yatj dimr loj.
A：誒，隔住 / 隔住定點啊？
A: Eh, gaak zvh / gaak zvh dingh dimr aa?
J：冇𡃉，一樣要返𡃉。
J: Mouq gaa, yatjyoengh yiu faanj gaa.
A：即係逢禮拜日都要 / 凡禮拜六都要返。
A: Zikjhaih fungx laiqbaaiyath douj yiu / faanx laiqbaailukh douj yiu faanj.
J：係啊，所以都比較辛苦囖。
J: Haih aa, soryiq douj beirgaau sanjfur loj.
A：你覺唔覺得返工好辛苦啊？
A: Neiq gok mx gokdakj faanjgungj hour sanjfur aa?
J：覺𡃉。
J: Gok gaa.
A：比起哩個返學。
A: Beir heir nij go faanj hokh.
J：覺𡃉。
J: Gok gaa.
A：我返咗工…
A: Ngoq faanjzor gungj …
J：你話以前返學想唔返又唔返𡃉喇。
J: Neiq waah yiqcinx faanj hokh soengr mx faanj yauh mx faanj gaa laaj.
A：係囖。
A: Haih loj.
J：哎但而家唔得嚹。
J: Aij daanh yixgaaj mx dakj laa.
A：以前呢我朝頭早呢逢九點半呢我覺得好早啊，我通常嗰堂呢都唔上𡃉，走咗去呢。
A: Yiqcinx nej ngoq ziujtauxzour nej fungx gaur dimr bun nej ngoq gokdakj hour zour aa, ngoq tungjsoengx gor tongx nej douj mx soengq gaa, zaurzor heoi nej.
J：喀，一係就遲到。
J: Haakh, yatjhaih zauh cixdou.
A：係嘞。
A: Haih laak.
J：一係就遲到。哎依家都冇哩支歌唱喇，你一定要返嘅，你唔返又死𡃉嚹。
J: Yatjhaih zauh cixdou. Aij yijgaaj douj mouq nij zij goj coeng laaj, neiq yatjdingh yiu faanj ge, neiq mx faanj yauh seir gaa laa.
A：你○呢 / ○都要返啊真係。
A: Neiq # nej / # douj yiu faanj aa zanjhaih.
J：哎眼瞓又唔可以趴喺度瞓呢，超辛苦啊真係。以前瞌眼瞓都照瞓𡃉喇。
J: Aij ngaanqfan yauh mx horyiq paaj hair douh fan nej, ciuj sanjfur aa zanjhaih. Yiqcinx hapj ngaanqfan douj ziu fan gaa laaj.
A：真係free啲𡃉真係，返學同埋哩個 / 返學即係比較free啲囖，比 / 比起哩個做嘢。
A: Zanjhaih free dij gaa zanjhaih, faanj hokh tungxmaaix nij go / faanj hokh zikjhaih beirgaau free dij loj, beir / beir heir nij go zouh yeq.
J：係囖。哎所以我都覺得做嘢真係好辛苦啊。
J: Haih loj. Aaiq soryiq ngoq douj gokdakj zouh yeq zanjhaih hour sanjfur aa.
A：而且又可以放下暑假你話幾好呢。
A: Yixcer yauh horyiq fong haaq svrgaa neiq waah geir hour nej.
J：咪自己辭職去旅行囖，噉你放返一個月噉樣，跟住當係自己放自己暑假。
J: Maih zihgeir cixzikj heoi leoiqhangx loj, gamr neiq fong faanj yatj go yvth gamryoengr, ganjzvh dong haih zihgeir fong zihgeir svrgaa.
A：冇錢啊。跟住就失業嘞返到來。
A: Mouq cinr aa. Ganjzvh zauh satjyiph laak faanj dou laix.
J：ei3失業唔緊要，你哩啲咁有實力，唔 / 唔使驚，一個禮拜可以揾到工。
J: ei satjyiph mx ganryiu, neiq nij dij gam yauq sathlikh, mx / mxsair gengj, yatj go laiqbaai horyiq wanr dour gungj.
A：嘩！痴線𡃉。你知唔知嗰拃呢考first hon嗰度呢 / 嗰拃人呢最鮓係我啊？
A: Waa! Cijsin gaa. Neiq zij mx zij gor zaah nej haaur first hon gor douh nej / gor zaah yanx nej zeoi zaar haih ngoq aa?
J：你點知啊？
J: Neiq dimr zij aa?
A：我梗係知喇，我識嗰啲人嗎。
A: Ngoq gangrhaih zij laaj, ngoq sikj gor dij yanx gaaj maa.
J：哦。係咩？
J: Oq. Haih mej?
A：最鮓係我喇。
A: Zeoi zaar haih ngoq laaj.
J：噉有乜所謂唧？總之係first hon咪得囖。
J: Gamr yauq matj sorwaih zekj? Zungrzij haih first hon maih dakj loj.
A：唔知 / 噉我自己覺得囖。人哋哩啲真係好 / 好強勁，即係year one呢已經知佢一定係攞first hon嗰啲呢。
A: Mx zij / gamr ngoq zihgeir gokdakj loj. Yanxdeih nij dij zanjhaih hour / hour koengxgingh, zikjhaih year one nej yiqgingj zij keoiq yatjdingh haih lor first hon gor dij nej.
J：咁犀利呀？
J: Gam saijleih aax?
A：係啊好犀利𡃉佢哋。
A: Haih aa hour saijleih gaa keoiqdeih.
J：噉點啊？幾時攞scholar啊？
J: Gamr dimr aa? Geirsix lor scholar aa?
A：乜嘢叫scholar啊？
A: Matjyeq giu scholar aa?
J：scholarship啊。
J: scholarship aa.
A：冇得攞。
A: Mouqdakj lor.
J：冇得攞？真唔真啊？
J: Mouqdakj lor? Zanj mx zanj aa?
A：冇，冇得攞啊，我諗冇得攞啊應該。
A: Mouq, mouqdakj lor aa, ngoq namr mouqdakj lor aa yingjgoij.
J：冇得攞？
J: Mouqdakj lor?
A：因為佢嗰啲呢誒scholarship呢都係俾嗰啲繼續讀嗰啲人𠸏。
A: Yanjwaih keoiq gor dij nej eh scholarship nej douj haih beir gor dij gaizukh dukh gor dij yanx ger.
J：啊，係咩？
J: Aa, haih mej?
A：係啊，如果你唔繼續讀呢佢好似唔可以就噉俾筆錢你獎勵你𡃉喎。
A: Haih aa, yvxgwor neiq mx gaizukh dukh nej keoiq hourciq mx horyiq zauh gamr beir batj cinr neiq zoengrlaih neiq gaa wo.
J：係𡃉咩？
J: Haih gaa mej?
A：係啊。
A: Haih aa.
J：哎吔我唔知喎。
J: Aijyaa ngoq mx zij wo.
A：我 / 我都唔知啊，最好又有喇，噉請你哋食飯吖嗎可以。哎吔跌咗支嘢𠻹。
A: Ngoq / ngoq douj mx zij aa, zeoihour yauh yauq laaj, gamr cengr neiqdeih sikh faanh aaj maa horyiq. Aijyaa ditzor zij yeq timj.
J：哎吔好啊。
J: Aijyaa hour aa.
A：所有就係噉樣囖，真係真係無謂講我啲乜嘢嗰啲好勁啊嗰啲呢，完全係唔係𡃉。與事實不符。
A: Soryauq zauh haih gamryoengr loj, zanjhaih zanjhaih mouxwaih gongr ngoq dij matjyeq gor dij hour gingh aa gor dij nej, yvnxcvnx haih mx haih gaa. Yvq sihsath batjfux.
J：第二啲呢？第二啲都有應該，其他啲獎學金都應該有。
J: Daih yih dij nej? Daih yih dij douj yauq gaak yingjgoij, keixtaaj dij zoengrhokhgamj douj yingjgoij yauq gaak.
A：我唔知喎。
A: Ngoq mx zij wo.
J：唔知呀。
J: Mx zij aax.
A：遲啲留意下囖或者。
A: Cixdij lauxyi haaq loj waakhzer.
J：希望你攞到喇，噉我又有得飯食嘞。
J: Heijmongh neiq lor dour laaj, gamr ngoq yauh yauqdakj faanh sikh laak.
A：又有一餐食啊係唔係呀？
A: Yauh yauq yatj caanj sikh aa haih mx haih aax?
J：又有一餐食嘞，噉又好嘞真係。
J: Yauh yauq yatj caanj sikh laak, gamr yauh hour laak zanjhaih.
A：嗰陣時我哋去咗邊度食啊？打邊爐啊呵？
A: Gor zanhsix ngoqdeih heoizor binj douh sikh aa? Daar binjloux aa hor?
J：唔記得嚹。
J: Mxgeidakj laa.
A：去咗阿少娟屋企吖嗎。
A: Heoizor aa siugvnj ukjkeir aaj maa.
J：係咩？
J: Haih mej?
A：去咗少娟屋企打邊爐吖嗎。
A: Heoizor siugvnj ukjkeir daar binjloux aaj maa.
J：係少娟屋企咩？
J: Haih siugvnj ukjkeir mej?
A：係啊。
A: Haih aa.
J：你肯定？
J: Neiq hangrdingh?
A：元朗嗰間喎。
A: Yvnxlongq gor gaanj wo.
J：嗰次係咩？
J: Gor ci haih mej?
A：係啊。
A: Haih aa.
J：哎吔。
J: Aijyaa.
A：嗰次係因為 / 嗰時係咪A / level誒嗰啲獎學金來嗎。
A: Gor ci hAih yanjwaih / gorsix haih maih A / level eh gor dij zoengrhokhgamj laix gaaj maa.
J：哎吔唔記得咗啊。
J: Aijyaa mxgeidakjzor aa.
A：竟然噉都唔記得？
A: Gingryinx gamr douj mxgeidakj?
J：對唔住啊。
J: Deoi mx zvh aa.
A：你唔記得我請過你食飯？
A: Neiq mxgeidakj ngoq cengr gwo neiq sikh faanh?
J：我記得你請過我食飯，但係我唔記得係哩種形式囖。對唔住啊吓。
J: Ngoq geidakj neiq cengr gwo ngoq sikh faanh, daanhhaih ngoq mxgeidakj haih nij zungr yingxsikj loj. Deoi mx zvh aa haar.
A：唔知邊個提議，好似係阿Linda啊。
A: Mx zij binj go taixyiq, hourciq haih aa Linda aa.
J：係咩？
J: Haih mej?
A：係啊。
A: Haih aa.
J：我唔知啊。
J: Ngoq mx zij aa.
A：係啊，阿Linda話不如打邊爐噉樣呢，好似唔使錢喎買嘢食買到。
A: Haih aa, aa Linda waah batjyvx daar binjloux gamryoengr nej, hourciq mxsair cinr wo maaiq yeq sikh maaiq dou.
J：係咩？
J: Haih mej?
A：跟住我哋食剩好多嘢𠸏。
A: Ganjzvh ngoqdeih sikh zingh hour doj yeq ger.
J：啊，係啊，係啊，係啊，係啊。
J: Aa, haih aa, haih aa, haih aa, haih aa.
A：邊度食得晒唧？
A: Binj douh sikh dakj saai zekj?
J：哎吔真係慘嚹你。
J: Aijyaa zanjhaih caamr laa neiq.
A：算喇，都冇所謂𠸏。
A: Svn laaj, douj mouq sorwaih ger.
J：噉又係。大家慶祝，開心下啫嗎。
J: Gamr yauh haih. Daaihgaaj hingzukj, hoijsamj haaq zej maa.
A：噉又係。不如我哋就講到哩度喇。
A: Gamr yauh haih. Batjyvx ngoqdeih zauh gongr dou nij douh laaj.